**KITÖLTÉSI ÚTMUTATÓ**

A bejelentőlap a gazdaság újraindítása érdekében meghozandó, az építőipari ellátásbiztonság szempontjából stratégiai jelentőségű nyersanyagok és termékek kivitelével kapcsolatos regisztrációs eljárásról és egyéb intézkedésekről szóló **402/2021. (VII.8.) Korm. rendelet** (a továbbiakban: Korm. rendelet) 1. mellékletében rögzített építőipari ellátásbiztonság szempontjából stratégiai jelentőségű nyersanyagok és termékek kiviteléhez kapcsolódó regisztráció /bejelentési kötelezettség megtételét szolgálja. Bejelentést az építőipari ellátásbiztonság szempontjából stratégiai jelentőségű nyersanyagok és termékek kivitele vonatkozásában az értékesítő vagy az építőanyagot külföldre kivinni szándékozó természetes személy, egyéni vállalkozó vagy jogi személy, vagy egyéb szervezet köteles megtenni.

***A bejelentési kötelezettségre vonatkozó főbb változások:***

2023. május 8. napján a Magyar Közlönyben megjelent a Korm. rendelet módosítása, amely módosítással az alábbi változások következtek be 2023. május 23. napjától:

* **kibővült** a bejelentési kötelezettség **2505 vámtarifaszámmal rendelkező termékkörrel;**
* fel kell tüntetni a címzett adószámát;
* fel kell tüntetni a bejelentő természetes személy vagy egyéni vállalkozó, jogi személy vagy egyéb szervezet adószámát, fizetési számlaszámát;
* az építőanyag 8 számjegyű vámtarifaszámát, az építőanyag tárolási helyét, az 1. melléklet szerinti elsődleges és másodlagos mennyiségi mutatóit és egyéb jellemzőit;
* a címzett adószámát, az építőanyag értékesítésének, illetve kivitelének tervezett időszakát, amely nem terjedhet túl a bejelentéstől számított 30. napon. Ezen időszakot meghaladó időpontra, időszakra benyújtott kérelmek visszautasításra kerülnek.

A módosított formanyomtatvány itt érhető el: Építőanyagok [kivitelével](https://kormany.hu/dokumentumtar/epitoanyagok-kivitelevel-kapcsolatos-bejelento-lap-es-adatkezelesi-tajekoztato) [kapcsolatos](https://kormany.hu/dokumentumtar/epitoanyagok-kivitelevel-kapcsolatos-bejelento-lap-es-adatkezelesi-tajekoztato) [bejelentő](https://kormany.hu/dokumentumtar/epitoanyagok-kivitelevel-kapcsolatos-bejelento-lap-es-adatkezelesi-tajekoztato) lap [és adatkezelési tájékoztató](https://kormany.hu/dokumentumtar/epitoanyagok-kivitelevel-kapcsolatos-bejelento-lap-es-adatkezelesi-tajekoztato)

***Benyújtás módja:***

**A bejelentőlaphoz aláírási címpéldány csatolása nem szükséges, azonban a bejelentőlapon mindenképpen szükséges feltüntetni a cégszerűen aláíró természetes személy nevét olvasható formában.**

**Amennyiben nem természetes személy esetében a bejelentő lapot nem a cégképviseletre jogosult írta alá, meghatalmazás csatolása is szükséges.**

A hatóság a küldött megkeresésekre a választ azon az e-mail címen keresztül fogja megküldeni, amelyiken keresztül érkezett a megkeresés.

***Bejelentés gyakorisága:***

A **bejelentéseket** úgy kell megtenni, hogy az **egy címzett partner számára szállítandó**

**építőanyagra vonatkozó bejelentéseket – szükség szerint címzetti telephelyenként külön-külön bejelentő lapon – egy e-mail mellékleteiként** kerüljenek benyújtásra.

Egy bejelentő lapon ugyanahhoz a címzett ugyanazon telephelyére történő több szállítás is szerepeltethető a kivitel pontos napja helyett **a kivitel időszakát megjelölve**.

A kivitel időszaka nem terjedhet túl a **bejelentéstől** **számított 30.** napon.

A bejelentő lapon **valamennyi bejelentési kötelezettség alá tartozó szállítani kívánt építőanyagot** meg kell jelölni.

A bejelentést az építőanyag külföldre történő kivitelét megelőzően kell megtenni, figyelemmel a 10 munkanapos ügyintézési határidőre.

***A bejelentőlapra vonatkozó információk***

A Korm. rendelet 1. melléklete szerinti építőanyag külföldre értékesítése esetén a **bejelentő** az építőanyag értékesítője. Ha az építőanyagot nem értékesítés keretében szállítanák külföldre, a kivinni szándékozónak kell a kivitelt bejelentenie.

A bejelentőlapon **szállítást végző jármű adatait, a határátkelőt nem kell megjelölni**.

A kivitel pontos napja helyett **a kivitel időszakát** kell megadni, amely nem terjedhet túl a **bejelentéstől** **számított 30.** napon.

**A bejelentést kizárólag azon építőanyagok esetében szükséges megtenni**, amelyet a Korm. rendelet 1. melléklete tartalmaz. Egyéb termék Korm. rendelet szerint bejelentése nem szükséges, még akkor sem, ha bejelentés-köteles építőanyaggal együtt kerül kiszállításra, vagy ha terméket a gazdaság újraindítása érdekében meghozandó, az építőipari ellátásbiztonság szempontjából stratégiai jelentőségű nyersanyagok és termékek fuvarozásával kapcsolatos intézkedésekről szóló 403/2021. (VII. 8.) Korm. rendelet 1. melléklete tartalmazza.

**Az egy árucsoport alá**, de eltérő termékkód vámtarifaszám alá **tartozó építőanyagot egy soron,** a 8 jegyű vámtarifaszám megadásával **kell szerepeltetni.**

**A 4407 vámtarifaszámmal rendelkező termékkör** vonatkozásában **a 44079 vámtarifaszámmal rendelkező termékkör** 2021. szeptember 29. napjától **nem bejelentés-köteles.**

**Eltérő ellenérték esetén az azonos vámtarifaszám alá tartozó építőanyagokat külön soron kell szerepeltetni.**

**A kiszállításra kerülő építőanyag mennyiségeként** a címzett részére a bejelentésben szereplő időszakban szállítandó építőanyag **teljes mennyiségét meg kell adni**. A tényleges kiszállítás mennyisége ettől lefelé eltérhet, azonban, ha a kiszállítandó építőanyag mennyisége a bejelentésben szereplő mennyiséget meghaladja, a meghaladó mennyiség mértékéig új bejelentést kell tenni, amelynek a már korábban bejelentett mennyiséget nem kell tartalmaznia.

**Az építőanyag áraként** a kiszállítással érintett mennyiség szerződés, árajánlat, megrendelő vagy számla szerinti összárát kell megadni. Szerződéssel, árajánlattal, megrendelővel vagy számlával igazolt ár esetében az építőanyag piaci árát nem kell megadni. **Devizanemként** a szerződésben, árajánlatban, megrendelőn vagy számlán szereplő devizanemet kell megadni.

Amennyiben a piaci ár megadása szükséges, azt lehetőség szerint forintban kell megadni.

A bejelentéshez kizárólag az alábbi, rendelkezésre álló dokumentumok másolata (pl.: szkennelt változata, fényképe) csalandó a Korm. rendelet 2. § (4) bekezdése alapján:

* értékesítésére vonatkozó szerződés, vagy
* elfogadott ajánlat, vagy
* számla, vagy
* szállításáról szóló szerződés (lehet keretszerződés is), vagy
* fentiek hiányában egyéb, a külföldre történő kiszállítást igazoló okirat.

EKÁER bejelentő vagy CMR nyomtatvány csatolása nem szükséges.

Kérjük, hogy csatolmányként **.asice kiterjesztésű fájl ne kerüljön csatolása**. A csatolmányok elektronikus hitelesítése során a hitelesített .pdf kiterjesztést kérjük alkalmazni.

Amennyiben a csatolandó dokumentum nem magyar nyelvű, abban az esetben annak **magyar nyelvű fordítását is csatolni** kell a bejelentéshez. A csatolandó magyar nyelvű dokumentumok további hitelesítése nem szükséges.

**Keltezés és aláírás**

A bejelentést és az egyszerűsített bejelentést is **keltezéssel** szükséges ellátni, mely keltezésnek a bejelentés elektronikus benyújtásának napjával azonosnak kell lennie.

A bejelentőlapot cégszerűen alá kell írni.

***Benyújtott bejelentés módosítása, visszavonása:***

Ha egy bejelentése egy, már korában beadott bejelentését módosítására, illetve visszavonására irányul, kérjük a bejelentő e-mailben a módosítással /visszavonással érintett bejelentés elküldésének dátumát, illetve annak jelzését, hogy a bejelentés ennek a korábbi bejelentésnek a módosítására visszavonására irányul.

Kérjük, hogy a bejelentés módosítására, visszavonására irányuló megkeresését is az epitesgazdasag@ekm.gov.hu elektronikus elérhetőségen szíveskedjen előterjeszteni.